**Tööleht “Kelle nägu on seksuaalvägivald Eestis?”**

On väga oluline, et oskaksid ära tunda seksuaalvägivalla erinevaid vorme ja vaidlustada seksuaalvägivallaga seotud eelarvamusi, sest ainult nii saad Sa aidata ennast ja kaitsta enda lähedasi. **Tänases e-külalistunnis saad teada, mida hõlmab endas mõiste seksuaalvägivald, kui sageli seda esineb, kes on ohustatud ning kuidas ja kust abi saada.**

**Kasuta töölehte nii:**

* enne otseülekannet vaata videot ja vasta küsimusele
* otseülekande ajal küsi küsimusi
* peale otseülekannet aruta teemat oma klassikaaslasega ja lahenda ülesanne

**ENNE OTSEÜLEKANDE VAATAMIST**

Selleks, et saaksid enne e-külalistundi aimu, millega tegelevad seksuaalvägivalla kriisiabikeskused, vaata [videot](https://www.youtube.com/watch?v=KvYU-U9nw40&list=PL5ryenLAx4rsXKGDxy2Pf5jqIFr7-PR_X&index=2&t=8s) ja too välja 3 olulist uut teadmist, mis seksuaalvägivalla kriisiabikeskuse kohta teada said:

1.

2.

3.

**OTSEÜLEKANDE AJAL KÜSI KÜSIMUSI**

Selleks, et saada vastuseid enda jaoks olulistele küsimustele saad Youtube otseülekande ajal külalisõpetajalt küsimusi küsida. Selleks lisa vestlusesse oma küsimus viisil: ***Kaari 12. klass, Kurtna Kool. Kuidas saada presidendiks?***

Ole küsimust sõnastades viisakas ja täpne. Sinu küsimusi näevad kõik, kes samal ajal otseülekannet vaatavad. Mida varem jõuad küsimused saata, seda suurema tõenäosusega jõuame vastata.

**OTSEÜLEKANDE JÄREL MÕTLE KAASA**

Mõtle, mida saaksid teha kui Sinu sõber sattuks seksuaalvägivalla ohvriks. **Kirjuta lühike essee teemal "Kui minu sõber kogeks seksuaalvägivalda, siis mida saaksin tema heaks teha?" ja lae see üles** [**siia**](https://drive.google.com/drive/folders/1F9k9a93awlhqUYYbtoTFWE3zIHtbDs8E?usp=sharing)**.** Kolm parimat esseed saavad auhinnaks raamatu "Talumatud tunded: hea tunde käsiraamat noortele", autorid Raisa Cacciatore ja Max Karukivi. Essee üles laadimisel märgi faili nimeks enda nimi. Võitjad teeme teatavaks Tagasi Kooli Facebooki lehel 25. mail.